
PARKOVI

Jer volimo zeleno





JAVNI POZIV NA SAVJETOVANJE S JAVNOŠĆU
Na temelju članka 11. Zakona o pravu na pristup informacijama (Narodne novine, br. 25/13, 85/15 i 69/22), Parkovi d.o.o. upućuju javni poziv na savjetovanje s javnošću u postupku donošenja kućnog reda aerodroma Varaždin.
Razlog i cilj donošenja akta: 

Kućni red Aerodroma Varaždin donosi se radi utvrđivanja pravila korištenja poslovne zgrade i pripadajućeg prostora Aerodroma Varaždin te uređenja međusobnih prava i obveza korisnika prostora, zaposlenika, zakupaca, poslovnih partnera, pilota, putnika i drugih posjetitelja. Aktom se uređuju pravila ulaska i boravka u objektu, sigurnosne mjere, način korištenja zajedničkih prostora i opreme, zaštita imovine, održavanje reda i čistoće te postupanje u izvanrednim situacijama.

Cilj donošenja Kućnog reda je osigurati sigurno, uredno i nesmetano korištenje prostora Aerodroma Varaždin, zaštitu osoba i imovine, učinkovito upravljanje zajedničkim prostorima te uspostaviti jasna pravila ponašanja za sve korisnike i posjetitelje, radi kvalitetnijeg i sigurnijeg obavljanja djelatnosti na području aerodroma.
Nacrt Kućnog reda aerodroma Varaždin sastavni je dio ovog javnog savjetovanja i dostupan je uz ovu objavu.

Rok za dostavu primjedbi i prijedloga: od 16.07.2026. do 14.08.2026. (30 dana).

Način dostave: putem priloženog obrasca, na e-mail adresu info@parkovi.eu   i/ili poštom na adresu Parkovi d.o.o., Hallerova aleja 8, 42 000 Varaždin.

Kontakt za pitanja vezana uz provedbu savjetovanja: Alenka Klaneček, stručni suradnik za nabavu, projekte i komunikaciju, e-mail: info@parkovi.eu

Napomena: Nakon isteka roka objavit će se Izvješće o provedenom savjetovanju s javnošću, koje sadrži zaprimljene prijedloge i primjedbe te očitovanja s razlozima za njihovo prihvaćanje odnosno neprihvaćanje.

